L 151/70
HU
Az Európai Unió Hivatalos Lapja
2022.6.2.
(14)
Figyelembe véve a biocid termék alkalmazási módjait és az értékelő szerv által rendelkezésre bocsátott információkat, sem a biocid termék engedélyezése iránti kérelemben, sem a kérelem értékelése során nem határoztak meg ilyen műszaki vagy szervezési intézkedéseket.
(15)
A Bizottság álláspontja szerint ezért a biocid termék megfelel az 528/2012/EU rendelet 19. cikke (1) bekezdése b) pontjának iii.
alpontjában meghatározott feltételnek, amennyiben a biocid termék engedélyében és címkéjén szerepel a felhasználására vonatkozó következő feltétel: „A kézi bemerítéssel és az automatizált permetezéssel történő alkalmazáshoz az EN 374 európai szabvány követelményeinek megfelelő, vegyi anyagoknak ellenálló védőkesztyű (a kesztyű anyagát az engedély jogosultja határozza meg a terméktájékoztatóban) és legalább az EN 13034 európai szabvány szerinti 6. típusú védőruházat viselése szükséges; az automatizált bemerítéssel történő alkalmazáshoz az EN 374 európai szabvány követelményeinek megfelelő, vegyi anyagoknak ellenálló védőkesztyű (a kesztyű anyagát az engedély jogosultja határozza meg a terméktájékoztatóban) viselése szükséges; a frissen kezelt faanyagok további kézi feldolgozásához pedig az EN 374 európai szabvány követelményeinek megfelelő, vegyi anyagoknak ellenálló védőkesztyű (a kesztyű anyagát az engedély jogosultja határozza meg a terméktájékoztatóban) viselése szükséges.
Ez nem érinti a 98/24/EK tanácsi irányelv és a munkahelyi egészségvédelemre és biztonságra vonatkozó egyéb uniós jogszabályok munkáltatók általi alkalmazását.”
(16)
Ha azonban az engedély kérelmezője hatékony műszaki vagy szervezési intézkedéseket határoz meg, és az engedélyező hatóság egyetért azzal, hogy ezek az intézkedések a kitettség egyenértékű vagy nagyobb csökkenését eredményezik, vagy maga az engedélyező hatóság határoz meg olyan intézkedéseket, amelyek a kitettség egyenértékű vagy nagyobb csökkenését eredményezik, akkor az egyéni védőeszköz viselése helyett ezeket az intézkedéseket kell alkalmazni, valamint feltüntetni az engedélyben és a biocid termék címkéjén.
(17)
A Bizottság 2021. február 15-én lehetőséget adott a kérelmezőnek, hogy az 528/2012/EU rendelet 36. cikke (2) bekezdésének megfelelően írásbeli észrevételeket tegyen.
A kérelmező nem tett észrevételeket.
(18)
Az e határozatban előírt intézkedések összhangban vannak a biocid termékekkel foglalkozó állandó bizottság véleményével,
ELFOGADTA EZT A HATÁROZATOT:
1. cikk A biocid termékek nyilvántartásában a BC-XP022475-16 számmal azonosított biocid termék megfelel az 528/2012/EU rendelet 19. cikke (1) bekezdése b) pontjának iii.
alpontjában meghatározott feltételnek, amennyiben a biocid termék engedélyében és címkéjén szerepel a felhasználására vonatkozó következő feltétel: „A kézi bemerítéssel és az automatizált permetezéssel történő alkalmazáshoz az EN 374 európai szabvány követelményeinek megfelelő, vegyi anyagoknak ellenálló védőkesztyű (a kesztyű anyagát az engedély jogosultja határozza meg a terméktájékoztatóban) és legalább az EN 13034 európai szabvány szerinti 6. típusú védőruházat viselése szükséges; az automatizált bemerítéssel történő alkalmazáshoz az EN 374 európai szabvány követelményeinek megfelelő, vegyi anyagoknak ellenálló védőkesztyű (a kesztyű anyagát az engedély jogosultja határozza meg a terméktájékoztatóban) viselése szükséges; a frissen kezelt faanyagok további kézi feldolgozásához pedig az EN 374 európai szabvány követelményeinek megfelelő, vegyi anyagoknak ellenálló védőkesztyű (a kesztyű anyagát az engedély jogosultja határozza meg a terméktájékoztatóban) viselése szükséges.
Ez nem érinti a 98/24/EK tanácsi irányelv és a munkahelyi egészségvédelemre és biztonságra vonatkozó egyéb uniós jogszabályok munkáltatók általi alkalmazását.”
Amennyiben azonban az engedély kérelmezője műszaki vagy szervezési intézkedéseket határoz meg, és az engedélyező hatóság egyetért azzal, hogy ezekkel az intézkedésekkel az első bekezdésben említett védőeszköz használatával elért csökkenéssel egyenértékű vagy annál nagyobb expozíciócsökkenés érhető el, vagy maga az engedélyező hatóság határoz meg olyan intézkedéseket, amelyekkel az első bekezdésben említett védőeszköz használatával elért csökkenéssel egyenértékű vagy annál nagyobb expozíciócsökkenés érhető el, akkor az említett egyéni védőeszköz helyett ezeket az intézkedéseket kell alkalmazni, valamint feltüntetni az engedélyben és a biocid termék címkéjén.
Ebben az esetben nem alkalmazandó a biocid termék felhasználásával kapcsolatosan az első bekezdésben meghatározott feltétel feltüntetésére vonatkozó kötelezettség.